אבי אוחיון

אָבִי אוֹחָיוֹן (נולד ב-11 בינואר 1978) הוא פזמונאי ומלחין ישראלי, אשר כתב והלחין שירים ולהיטים רבים לזמרים בולטים בישראל. זכה ארבע פעמים בפרס אקו"ם. אוחיון הוא שמונה שנים ברציפות הפזמונאי המושמע ביותר בתחנות הרדיו בישראל. אוחיון, אשר התפרנס כאיש מכירות, היה בעברו מדריך לריקודים לטיניים ועד גיל 30 לא כתב מוזיקה. עם השנים, הפך אוחיון לאחד מכותבי הלהיטים הנחשבים והבולטים בישראל, עם למעלה מ-400 שירים. בין להיטיו ניתן למנות את דרך השלום, רסיסים, אחרי כל השנים, קרן שמש, שלמים, ממה את מפחדת, מודה אני, תבואי היום, שקט, שבוע טוב, שרק תחייך, חצי דפוק, קרמלה, תל אביב בלילה, כמו בריו, שישי בצהריים, לומדת ללכת, תפסת לי מקום, וי כחול, קירות, כינורות, טרמינל 3, מי לא יבוא, מים שקופים, ברחובות של תל אביב, רוצה שלום, כל כך יפה לך, ילדות של פעם, סיפור ישן, במקום הכי רחוק, עכשיו הלב פתוח, בוקרשט, עם ישראל חי, מביט מהצד, שגרה מפוארת, פרח בשממה, לאן הגענו, לעשות איתך שלום, לאט לאט לאט, ככה מיום ליום, מורידים את הירח, אין לי מקום אחר, נהר הדמעות, תחזור, Hurricane, ראיתי עולם, מה יהיה מחר ועוד. בשנת 2014 כתב את השיר "דרך השלום" שאותו מבצע הזמר פאר טסי. השיר זכה להצלחה רבה ואוחיון החל לכתוב שירים לזמרים נוספים דוגמת איל גולן, הראל סקעת, דודו אהרון, משה פרץ, עומר אדם, איתי לוי, יואב יצחק, אגם בוחבוט, שלומי שבת, גד אלבז, ישי לוי, מרגלית צנעני ועוד. שיריו של אוחיון צוברים עשרות מיליוני צפיות באתר יוטיוב. בשנת 2016 זכה בפרס אקו"ם על "דרך השלום" שאותו כתב והלחין. בשנת 2017 זכה בפרס פעם נוספת, על השיר "אחרי כל השנים" שכתב והלחין עבור עומר אדם. בנוסף, לפי אקו"ם, אוחיון הוא הפזמונאי השני המושמע ביותר לשנת 2015 (אחרי אהוד מנור), וכן זכה עם השיר המושמע ביותר לשנת 2015 ("טרמינל 3"). בשנת 2019 זכה אוחיון פעם נוספת בפרס אקו"ם כמחבר השנה. את השירים "בוקרשט" ו"יום השישי" של עומר אדם, כתב והלחין אוחיון יחד עם אדם עצמו. אוחיון כתב לעומר אדם עד היום למעלה מ-40 שירים. במרץ 2018, כתב והלחין את השיר "שב" לשרית חדד. השיר נכלל באלבומה ה-23 שרה שרה. באותה השנה השתתף בהלחנת וכתיבת מרבית שירי האלבום "לומדת ללכת" של נסרין קדרי. אוחיון כתב יחד עם המוזיקאי עקיבא תורג'מן את השיר "שלמים" של עידן רפאל חביב, והלחין אותו יחד עם תורג'מן ועם המפיק מתן דרור. השיר שיצא ביולי 2020 זכה להצלחה גדולה ונבחר לשיר השנה במצעד השנתי של גלגלצ לשנת תש"ף. כמו כן, ביולי 2020 פורסם השיר "רסיסים" של רביב כנר, שאוחיון כתב והלחין יחד עם קרן פלס. השיר זכה להצלחה רבה. במצעד הרשמי של גלגלצ שהה השיר במקום הראשון במשך 11 שבועות, מתוכם שבעה רצופים. בנוסף, הוא הגיע למקום הרביעי במצעד השבועי של מדיה פורסט. במצעד הישראלי השבועי של ספוטיפיי, הגיע השיר בשיאו למקום הראשון. במצעד הישראלי השנתי לשנת תשפ"א של רדיו תל אביב, ynet ומאקו נבחר רסיסים לשיר השנה. בין השנים 2020 ל-2021, אוחיון שיתף פעולה עם המוזיקאי עידן רייכל, והם הוציאו יחד שלושה שירים שכתבו והלחינו הם עצמם, והם" "מכל הכוכבים בלילה" בביצועו של איל גולן, שיצא ב-29 באוקטובר של אותה השנה, "מתגעגעת אותך" שביצעה הזמרת עדן בן זקן, שיצא ב-25 בינואר 2021, ואת "ככה מיום ליום" בביצועו של רייכל עצמו, שיצא במאי. בנוסף, כתב יחד עם יובל דיין את השיר "שרק תחייך" בשנת 2020, שזכה להצלחה רבה וזכה במצעד של גלגלצ, ואת השיר "קרוב בינינו" שיצא בשנת 2021, וזכה גם הוא להצלחה. בפברואר 2023 נמשך שיתוף הפעולה שלו עם עידן רייכל עם פרסום שירהּ של אופק נחמן "ציפור בלי שמיים", שבו השתתף רייכל עם אוחיון בכתיבה ובהלחנה. ביוני של אותה השנה יצא אלבומו השביעי של עומר אדם, סוף העולם, מתוכו כתב את השירים "חייל מלבנון" ו"רחוב החרדות". בדצמבר 2023, כתב והלחין את השיר "בסוף הכל יהיה בסדר" של ליאור נרקיס, לצד אופיר כהן. ב-17 בפברואר 2024 נבחר השיר Hurricane שכתב והלחין אוחיון יחד עם קרן פלס לזמרת עדן גולן על ידי הוועדה המקצועית לייצג את ישראל באירוויזיון. אוחיון נשוי ליפעת ואב לשלושה ילדים. מתגורר ברמלה. עדן גולן: Hurricane עומר אדם: שקט, מודה אני, אחרי כל השנים, חצי דפוק, מים שקופים, יום השישי, סיפור ישן, לבדי, אז הלכתי, בוקרשט, אף אחד לא יושב פה, מביט מהצד, שגרה מפוארת, חייל מלבנון, לשון הרע לא מדבר אליי, המחול המטורף, איזבל, מה שנפל מהידיים, רחוב החרדות, Beg, תענה לה, למה את לא עונה, אחי, לשטוף את העצב, ראיתי עולם. איתי לוי: ילדות של פעם, קירות, פרח בשממה, חצי בשבילי, השפיות שלי, מחכה שתבואי, הכל בסבבה, את, אין לי מקום אחר, לפעמים, השקט של שבת, מאבד שליטה. פאר טסי: דרך השלום, מה יהיה מחר, יוני, המדומיין מבית ספר, היי מאמא, לאט לאט לאט, כמה טוב, אתה לא לבד, הדרך הביתה, צאי אל העולם, אל תהיי עצובה, מישהי אחרת. איל גולן: אהבה ברכב, אין יאוש בלילות, אין לי אותך, ממה את מפחדת, לונדון, תבואי היום, יפה לך להיות מאושרת, עם ישראל חי (שיר של איל גולן), וי כחול, לעשות איתך שלום, שישי בצהריים, לאן הגענו, דבש בשפתיים, חוזר הביתה, איזה געגוע, עושה עם העיניים, נראתה לאחרונה, שאריות מן העבר, טירוף מתוק, אם רק היית יודעת (שיר), תני סימן. דודו אהרון: טרמינל 3, הכל קורה בתל אביב, השמחה שלנו, חלון לים, היא האישה שלך, נושמת אותך, ילדים של החיים. עדן בן זקן: ברחובות של תל אביב, כינורות, תל אביב בלילה, ממתק, בוא ניסע לים. ליאור נרקיס: כמה אהבנו, אחינו כל בית ישראל, אהבה זה דמעות, 6 אלף מייל. משה פרץ: קרמלה, על משכבי, טיסה 5325, בחור חדש, מתי, היינו שניים, הולכים להשתגע, המילים החסרות, כמה ימים, סוכר בקפה, לילה בסיני, לכה דודי, אחות קטנה, עושה לי ת'יום. שרית חדד: שב, אבא גדול, בן אדם, סימן, חלק ממני, שתי דקות. רותם כהן: כל כך יפה לך, לבד על הגג, פלברה, אם תתני לי קצת ממך. אגם בוחבוט: כמו בריו, לוקה, ביום הזה. בניה ברבי: תפסת לי מקום, ממה את מפחדת, במקום הכי רחוק, קרן שמש, עכשיו הלב פתוח, כשבא הגעגוע, מי לא יבוא, עד שזה נגמר, מה שבא בא. אברהם טל: שבוע טוב, מי לא יבוא. אליעד: אין מאושר ממני, בין עולמות, לא כוחות, טיפת גן עדן, גלגלים, מורידים את הירח. בר צברי: מה בלילות, הפרק הבא, צעקתי בלילה, לא רוצה להיות עצוב, פרפרים בחנות הבגדים. שמעון בוסקילה: עד שהדרך תיגמר, הלילה שלך. שלומי שבת: שלומי שבת וחברים 3 (אלבום), מורידים ת'ירח, בוא הביתה. יעקב שוואקי: גוף ונשמה. עקיבא: צעדים, אתה הולך איתי. חנן בן ארי: על משכבי. עילי בוטנר: יפה לך שמח. הראל סקעת: כל היום, בין השמיכות. סטטיק ובן-אל: מנגלים. עדן חסון: מה עבר עליי. עדן מאירי: מי יגיד לך לא, מה עם השירים. עידן רפאל חביב: שלמים, אין לך מה לדאוג, השנים היפות. רביב כנר: רסיסים, רוצה שלום, נשלים את הכל, נשרף העולם, כל גיבור נשבר. יובל דיין: שרק תחייך, עד שגעגוע יחלוף. מושיקו מור: כביש הערבה, יפה שלי. עידן רייכל: מכל הכוכבים בלילה, ככה מיום ליום, אין לך דאגות, תחזור, מתגעגעת אותך. נסרין: לומדת ללכת, לילה, היינו שניים, תאמרו לו. ותן חלקנו: מתחילים מחדש, שמור עליי, אני מאמין, פותח את ידיך, לא לבד. מאור אדרי: קטנה ועוד. שילה בן סעדון: עיר מקלט. שרק: ראיתי עולם. אבי אוחיון, באתר MusicBrainz (באנגלית) אבי אוחיון, באתר Discogs (באנגלית) אבי אוחיון, דף שער בספרייה הלאומית השירים של אבי אוחיון באתר שירונט אפרת לכטר, ‏האיש הצנוע מאחורי הלהיטים, באתר ‏מאקו‏, 17 בדצמבר 2016 דפנה ארד, הפזמונאי הכי מושמע בישראל ממשיך למכור מטבחים למסעדות, באתר הארץ, 3 בפברואר 2016 אם "טרמינל 3" ו"דרך השלום" לא יוצאים לכם מהראש - אתם צריכים להכיר את האיש הזה, ערב טוב עם גיא פינס, 15 ביוני 2016 רעות ברזילי, ‏"ממוצע של שיר לשבוע": ריאיון עם הפזמונאי והמלחין המושמע במדינה, באתר ‏מאקו‏, 17 ביולי 2022 הפזמונאי אבי אוחיון יוצא עם שיר חדש בקולו - "שירים וחלומות", הבלוג של יובל הראל, 2 בינואר 2024 פודקאסט המוג׳ו של בן בן ברוך - אבי אוחיון איתי אילנאי, האיש מאחורי פאר טסי והלהיט "דרך השלום" (אורכב 21.04.2017 בארכיון Wayback Machine), אתר ynet ‏18 בדצמבר 2014 אקו"ם: פרס מפעל חיים לאהובה עוזרי ויגאל בשן, באתר nrg, אתר nrg ‏2 במרץ 2016 בן שלו, האנשים שהמציאו מחדש את הזמר הים תיכוני: אבי אוחיון ואסף צוריה, באתר הארץ, 24 במאי 2015 שמואל מוניץ, ‏"כששיר קצבי מצליח, הוא מרסק כל שיר שקט", בעיתון מקור ראשון, 19 בנובמבר 2020 ניר וולף, נקלע להוריקן: מה מפחיד את אבי אוחיון, מכותבי השיר לאירוויזיון, באתר ישראל היום, 14 במרץ 2024